

**H O T Ă R Â R E**

**privind aprobarea achiziţionării de servicii juridice de consultanţă,**

**de asistenţă şi de reprezentare a Centrului Județean pentru Conservarea și Promovarea Culturii Tradiționale Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 153 din 17.08.2023 privind aprobarea achiziţionării de servicii juridice de consultanţă, de asistenţă şi de reprezentare a Centrului Județean pentru Conservarea și Promovarea Culturii Tradiționale Cluj, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 32.346 din 08.08.2023; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 32.352 din 08.08.2023 şi de Avizul cu nr. 32.346 din 23.08.2023 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de prevederile Hotărârii Consiliului Județean Cluj nr. 267/2017privind aprobarea unor măsuri în vederea achiziţionării serviciilor juridice de consultanţă, de asistenţă şi/sau de reprezentare, cu modificările ulterioare;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. a), alin. (5) lit. d) și alin. (6) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. I din Ordonanța de urgență a Guvernului nr. 26/2012 privind unele măsuri de reducere a cheltuielilor publice și întărirea disciplinei financiare și de modificare și completare a unor acte normative, aprobată prin Legea nr. 16/2013, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă achiziţionarea de servicii juridice de consultanţă, de asistenţă şi de reprezentare a Centrului Județean pentru Conservarea și Promovarea Culturii Tradiționale Cluj în Dosarul nr. 5825/117/2022 aflat pe rolul Tribunalului Cluj, până la soluționarea definitivă a acestuia.

**Art. 2.** Managerul Centrului Județean pentru Conservarea și Promovarea Culturii Tradiționale Cluj va asigura achiziționarea serviciilor juridice de consultanţă, de asistenţă şi/sau de reprezentare prevăzute la art. 1, cu respectarea prevederilor legale incidente, precum și resursele financiare necesare achitării acestor servicii.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Centrul Județean pentru Conservarea și Promovarea Culturii Tradiționale Cluj.

**Art. 4.** Prezenta hotărâre se comunică Centrului Județean pentru Conservarea și Promovarea Culturii Tradiționale Cluj, precum şi Prefectului Judeţului Cluj, şi se aduce la cunoştinţa publică prin afişare la sediul Consiliului Judeţean Cluj şi pe pagina de internet “[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 158 din 31 august 2023**

*Prezenta hotărâre a fost adoptată cu 33 de voturi “pentru”, iar un membru al Consiliului județean nu a votat, fiind astfel respectate prevederile legale privind majoritatea de voturi necesară.*